Nõukogu direktiiv 95/39/EÜ,

17. juuli 1995,

millega muudetakse lisasid direktiivides 86/362/EMÜ ja 86/363/EMÜ teraviljas ja loomses toidus sisalduvate ja nende pinnal esinevate pestitsiidide jääkide piirnormide kehtestamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja nende pinnal esinevate pestitsiidide jääkide piirnormide kehtestamise kohta, [1] eriti selle artiklit 11,

võttes arvesse nõukogu 24. juuli 1986. aasta direktiivi 86/363/EMÜ, millega kehtestatakse loomses toidus ja selle pinnal esinevate pestitsiidide jääkide piirnormid, [2] eelkõige selle artiklit 11,

võttes arvesse komisjoni ettepanekut

ning arvestades, et:

komisjon on nõukogu direktiivide 86/362/EMÜ ja 86/363/EMÜ raames saanud juhtnöörid koostada pestitsiidide jääkide ja nende piirnormide loetelu, et nõukogu saaks selle heaks kiita;

põllumajandustegevuse tulemusena võivad pestitsiidide jäägid esineda teraviljas ja loomses toidus; tuleb arvesse võtta asjakohaseid andmeid nii pestitsiidide lubatud kasutamise kui ka järelvalve all tehtud katsete ja loomasöötade uuringute kohta, kui selleks on vajadus;

pestitsiidide jääkide toidu kaudu omastamise paremaks hindamiseks oleks mõistlik võimaluse korral kehtestada pestitsiidijääkide lubatud piirnormid üksikute pestitsiidide kohta kõikides peamistes toidukomponentides korraga; kõnealused piirnormid kehtestatakse selliselt, et kasutatakse piisava kontrolli saavutamiseks vajalikku miinimumkogust pestitsiide nii, et jääkainet on väikseim võimalik kogus ja see on toksikoloogiliselt vastuvõetav;

pidades silmas teaduse ja tehnika arengut ning rahvatervise ja põllumajanduse nõudeid, oleks soovitav täiendada direktiive 86/362/EMÜ ja 86/363/EMÜ sätetega täiendavate teraviljas ja loomses toidus sisalduvate ja nende pinnal esinevate järgmiste pestitsiidide jääkide kohta: metidatioon, metomüül-tiodikarb, amitraas, metüülpirimifoss, aldikarb ja tiabendasool;

andmed on kehtivate standardite alusel ebapiisavad pestitsiidide jääkide piirnormide kehtestamiseks teatavate pestitsiidide jääkide ja toodete kombinatsioonide puhul; sellistel juhtudel oleks vajalike andmete kogumiseks mõistlik ette näha kuni nelja-aastane ajavahemik; seepärast tuleks kõnealuste andmete alusel kehtestada piirnormid hiljemalt 1. juuliks 2000; rahuldavate andmete esitamata jätmisel kehtestatakse tavaliselt asjakohastele määradele vastavad piirnormid; rahuldavad kohustused vajalike andmete esitamise kohta tuleb vastu võtta ühe aasta jooksul alates käesoleva direktiivi vastuvõtmisest;

käesolevas direktiivis kehtestatud jääkide lubatud piirnormid tuleb nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta) [3] artikli 8 lõikes 2 kehtestatud tööprogrammis ettenähtud toimeainete ümberhindamise raames uuesti läbi vaadata,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 86/362/EMÜ II lisa A osasse lisatakse järgmised pestitsiidide jäägid:

Pestitsiidide jääk | Piirnorm mg/kg (ppm) |

METIDATIOON | 0,02 |

METOMÜÜL TIODIKARB | 0,05 |

Jääk: metomüüli ja tiodikarbi summa, väljendatud metomüülina | |

AMITRAAS | 0,02 |

Jääk: amitraas, lisaks kõik metaboliidid, mis sisaldavad 2,4 demetülaniliini, väljendatud amitraasina | |

METÜÜLPIRIMIFOSS | 5 |

ALDIKARB | 0,05 |

Jääk: aldikarbi, selle sulfoksiidi ja sulfooni summa, väljendatud aldikarbina | |

TIABENDASOOL | nisu, riis0,05: muud |

Artikkel 2

1. Direktiivi 86/363/EMÜ II lisa A osasse lisatakse järgmised pestitsiidide jäägid:

Pestitsiidide jääk | Piirnormid mg/kg (ppm) |

lihas, lihavalmististes, rupsis ja loomarasvas sisalduva rasva puhul, mis on loetletud I lisas rubriikides ex0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 | lehmatoorpiima ja täispiima puhul, mis on loetletud I lisas rubriigis 0401; muu, rubriikidesse 0401, 0402, 040500 ja 0406 kuuluva toidu puhul vastavalt viidetele ja | värskete koorega munade, linnumunade ja rebude puhul, mis on loetletud I lisas rubriikides 040700 ja 0408 |

METIDATIOON | 0,02 | 0,02 | 0,02 |

METÜÜLPIRIMIFOSS | 0,05 | 0,05 | 0,05 |

2. Järgmised pestitsiidide jäägid lisatakse direktiivi 86/363/EMÜ II lisa B osasse:

Pestitsiidide jääk | Piirnormid mg/kg (ppm) |

lihas, lihavalmististes, rupsis ja loomarasvas sisalduva rasva puhul, mis on loetletud I lisas rubriikides ex0201, 0202, 0203, 0204, 02050000, 0206, 0207, ex0208, 020900, 0210, 160100 ja 1602 | piima ja piimatoodete puhul, mis on loetletud I lisas rubriikides 0401, 0402, 040500 ja 0406 | värskete koorega munade, linnumunade ja rebude puhul, mis on loetletud I lisas rubriikides 040700 ja 0408 |

METHOMÜÜL | 0,02 | 0,02 | 0,02 |

TIODIKARB | | | |

Jääk: metomüüli ja tiodikarbi summa, väljendatud metomüülina | | | |

AMITRAAS | Linnuliha | | 0,02 |

Jääk: amitraas, lisaks kõik metaboliidid, mis sisaldavad 2,4 demetülaniliini, väljendatud amitraasina | 0,02 | | |

ALDIKARB | 0,01 | 0,01 | 0,01 |

Jääk: aldikarbi, selle sulfoksiidi ja sulfooni summa, väljendatud aldikarbina | | | |

TIABENDASOOL | 0,1 | | 0,1 |

Jääk: tiabendasooli ja 5-hüdroksptiabendasooli summa | (välja arvatud liha ja muud lamba-, veise- ja kitselihatooted) | | |

Artikkel 3

Liikmesriigid jõustavad käesoleva direktiivi järgimiseks vajalikud õigusnormid hiljemalt 22. augustil 1996.

Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 4

Käesolev direktiiv on adresseeritud liikmesriikidele.

Luxembourg, 17. juuli 1995

Nõukogu nimel

eesistuja

L. Atienza Serna

[1] EÜT L 221, 7.8.1986, lk 37. Direktiivi on viimati muudetud direktiiviga 94/29/EÜ (EÜT L 189, 23.7.1994, lk 67).

[2] EÜT L 221, 7.8.1986, lk 43. Direktiivi on viimati muudetud direktiiviga 94/29/EÜ (EÜT L 189, 23.7.1994, lk 67).

[3] EÜT L 230, 19.8.1991, lk 1.

--------------------------------------------------